Zoologie. Symbolae Sirenologicae. 135 
margine interno in cristam infra sub maxillarum parte palatina prominen- 
tem haud dilatatae. Fossa pro glandula pituitaria et sella turcica non con- 
spicuae. Lamina cribrosa parva, foraminibus parum numerosis perforata. 
Digiti omnes phalangibus instructi. Ventriculus appendicibus pyloricis binis. 
coecis et interdum etiam tertio appendiculo a sacco ventriculi coeco formato 
munitus. — Intestinorum tractus corporis longitudine undecies et tredecies 
circiter longior. Vesica fellea conspicua. Uterus distincte bicornis. Corpus 
setis sparsis, rarioribus obsessum, ventre minus crasso atque tumido et cor- 
rugato instructum. 
Halicorea seu Dentigera dentium praesentia, alveolorum maxillarium 
figura, corpore setis sparsis obsesso et digitis phalangibus et ex parte adeo 
unguibus instructis ad animalia terrestria nominatim ad Pachydermata pro- 
pius accedunt, quam Rhytinea. 
Generum Sireniorum dentigerorum seriem Manati merito incipere de- 
bent, quum non solum corpore pilosiore, labiïis simplicibus , porro caudae 
haud forcipatae figura mammalis cujusdam hydrobii caudam , nominatim 
Castoris, in memoriam revocante, nec non unguibus digitalibus saepe 
praesentibus distinguantur, sed dentium coronis cum Tapiris magnam offe- 
rant similitudinem. Alterum contra Sireniorum dentibus instructorum ge- 
nus, Halicore, ob corpus minus pilosum, labia duplicia, caudam forcipatam 
et molarium coronas simpliciores a Pachydermatibus magis recedit et non 
solum pinna caudali et dentibus simplicioribus , Rhytineis affinius apparet, 
sed ob commemoratas cum Rhytina relationes, ad Cetaceas genuinas (Ba- 
laenas) magis inclinat quam Manati. Qua de causa etiam, ut supra jam im- 
nuimus, inter Manatos et Rhytinas collocandum erit et secundum inter Si- 
renia Dentigera, inter omnia Sirenia vero medium locum obtinere debet. 
Halicorae ceterum ob talem affinitatis rationem Sireniorum dentigerorum di- 
visioni nominationem Halicoreorum commode praebere possunt. 
